ננוזאורוס

ננוזאורוס (שם מדעי: Nanosaurus; מילולית: "לטאה ננסית") הוא סוג של דינוזאור צמחוני מהסדרה בעלי אגן דמוי עוף אשר חי ביורה העליון באמריקה הצפונית. הוא התגלה בידי החוקר האמריקאי עותניאל צ'ארלס מארש ב-1877. עד היום חולקים האם סוג זה עצמאי או שמאובניו שייכים לדינוזאורים קרובים. חלק מהחוקרים רואים בסוג זה טקסון בטל.

עצמות הננוזאורוס התגלו בתצורת מוריסון שבקולורדו ואולי בויומינג. מארש תיאר את סוג זה בהתבסס על 3 מינים בסוג, אך כיום רק מין אחד שייך לסוג לגמרי - Nanosaurus agilis, מין שנמצא בתצורות מוריסון והכיל מאובני שיניים, לסתות, עצמות ירך, אגן ושוקיים. שני מינים נוספים עברו לסוגים אותניליה ודרינקר וכמה חוקרים סוברים שאולי גם לעותניאלוזאורוס.

דינוזאור זה היה בעל מאפיינים הדומים לאלה של ההיפסילופודוניים אך כמה חוקרים בעת האחרונה רואים בו סוג השייך למשפחה עצמאית, הקרובה לראשוני האורניתופודה בדומה לדרינקר.

קישורים חיצוניים

בעלי אגן דמוי עוף
דינוזאורים שחיו ביורה עליון באמריקה הצפונית
טקסונים שתוארו בידי עותניאל צ'ארלס מארש
מאובני טקסונים שתוארו ב-1877